open-index/open-wikipedia-markdown huggingface dataset:
Dag Seierstad

**Dag Seierstad** (født 5. august 1936 i Oslo) er en norsk politiker (SV) og samfunns&shy;debattant. Han er far til journalist og forfatter Åsne Seierstad.

Seierstad er utdannet fysiker og arbeidet en rekke år som amanuensis i samfunnspolitikk ved Høgskolen i Lillehammer.

I 1958 ble han med i Sosialistisk Studentlag.  Han var medlem i Sosialistisk Folkeparti fra starten i 1961 og sentralstyre&shy;medlem i perioden 1969-1973.

Seierstad var sentralstyremedlem i SV fra 1995 til 2005, og partiets førstekandidat i Oppland ved stortingsvalgene i 1993 og 1997.

Motstand mot EF og EU har vært Seierstads kampsaker og han skriver ukentlige artikler om EU i Klassekampen.

I november 2006 utga Pax forlag *Festskrift for Dag Seierstad*, som hadde samlet en rekke av hans artikler utgitt siden 1949. I 2006 fikk han Neshornet, Klassekampens kulturpris for «sitt langvarige og utrettelig virke for norsk venstreside». Under Nei til EUs landsmøte 10. november 2012, ble Seierstad utnevnt til organisasjonens første æresmedlem.

## Referanser
Hypereides

**Hypereides** (gresk: Ὑπερείδης, *Hypereidēs*; født ca. 390, død 322 f.Kr.) var en athensk logograf (taleskriver) og en av de ti attiske oratorene som ble inkludert i *Den aleksandrinske kanon* som ble sammenstilt av Aristofanes fra Bysants og Aristarkhos fra Samothrake på 200-tallet f.Kr. Av Hypereides mange taler gjenfant man i tiden 1847-1856 flere fragmentariske og et fullstendig blant funn av papyrusruller i egyptiske graver. Siden har det blitt avdekket ytterligere flere fragmenter i pergamentet Arkimedes' Palimpsest.

## Liv og virke
Lite er kjent om Hypereides' tidligste år bortsett fra at han var sønn av Glaukippos fra demen Kollytōs, sør for Athens sentrum. Han studerte taleskriving og retorikk under Isokrates. I 360 f.Kr. markerte han seg offentlig ved å anklage Autokles for forræderi, en av de athenske sendebudene som forhandlet fred med Sparta. Under Forbundskrigen (357–355 f.Kr.) anklaget han Aristofon fra Azenia, en av datidens mest innflytelsesrike menn i Athen, for forsømmelse, og anklaget Filokrates i 343 f.Kr. for høyforræderi. Filokrates var en av de som forhandlet om fred mellom Athen og kongeriket Makedonia. Selv om Hypereides støttet Demosthenes i kampen mot Filip II av Makedonia, trakk han sin støtte etter affæren med Harpalos, en makedonsk adelsmann og barndomskamerat av Aleksander den store. Etter at Demosthenes ble landsforvist ble Hypereides i 324 f.Kr. leder for den patriotiske fraksjonen i Athen.

Etter at Aleksander den store døde i 323 f.Kr. var Hypereides en av de fremste i Athen som mente at tiden var inne til å frigjøre seg fra Makedonia ved å gå til krig. Det er antatt at hans taler var medvirkende til den lamiske krig (323–322 f.Kr.), og hvor Athen, Aitolia og Thessalia gjorde opprør. Etter et avgjørende nederlag i slaget ved Krannon i 322 f.Kr. tapte Athen og byens allierte igjen sin uavhengighet. Hypereides og andre ble dømt til døden av athenske tilhengere av Makedonia. Hypereides flyktet til Egina, men ble tatt til fange i Poseidons tempel. Etter å ha blitt slått i hjel ble hans lik, hevdes det, fraktet og vist fram til den makedonske hærfører Antipatros. Deretter ble liket tatt med til Athen og gravlagt der.

## Personlighet og oratorisk stil
Hypereides var en lidenskapelig etterstreber av «det vakre», noe som på hans tid generelt betydde behag og luksus. Hans temperament var omgjengelig og humoristisk. I hans utvikling av periodisk setning, det stilistisk grep hvor setningen ikke ble fullført grammatikalsk fullstendig før den siste frase, fulgte han Isokrates, de vesentlige tendenser i hans talestil var de til Lysias. Hans diksjon var enkel, skjønt tidvis henga han seg til lange, sammensatte ord, antagelig inspirert av den mellomste komedie. Hans komposisjon var også enkel. Han var særskilt kjent for spissfindighet i uttrykket, elskverdighet, og vitt.

## Referanser


## Litteratur
* Herrman, Judson, red. og overs. (2009): *Hyperides. Funeral oration*. Oxford, Oxford University Press, xiv
* Whitehead, David (2000): *Hypereides: The Forensic Speeches*. Oxford University Press. ISBN 0-19-815218-3.

## Eksterne lenker
* 
* The Speeches of Hypereides - lenker til oversettelser online
Demetrios fra Faleron

**Demetrios fra Faleron** (også *Demetrius av Phaleron* eller *Demetrius Phalereus*, gresk: Δημήτριος Φαληρεύς; født ca. 350, død ca. 280 f.Kr.) var en athensk orator fra Faleron, en elev av Theofrastos, og en av de første fra Aristoteles' peripatetiske skole. Han var en anerkjent statsmann som ble utpekt av den makedonske konge, Kassandros, til å styre over Athen, og som han styrte som enehersker over i ti år. Han innførte viktige reformer i det juridiske system samtidig som han opprettholdt et oligarkisk styre som støttet Kassandros. Han ble forvist av sine fiender i 307 f.Kr. og dro da til Theben, og etter 297 f.Kr. dro han til hoffet i Alexandria ved det ptolemeiske kongedømmet i Egypt. Han skrev omfattende om historiske, retoriske og litterære emner.

## Referanser
Plutos (komedie)

***Plutos*** (gresk: Πλοῦτος, *Ploutos*, «Rikdom») er en antikk gresk komedie av Aristofanes, første gang satt opp scenen 408 f.Kr., senere revidert og satt opp igjen ca. 388 f.Kr. Det er en politisk satire over samtidens Athen som roterte rundt den personifisert guden for rikdom, Plutos. Stykket reflekterte utviklingen av den gamle komedie mot den nye komedie ved å benytte det faste typegalleri som den dumme herren og den ulydige slaven for å angripe samtidens moral.

## Handling
Stykkets hovedpersoner er en eldre athensk borger, Khremylos, og hans slave Karion. Khremylos presenterer seg selv og sin familie som anstendige, men fattige, og har således gått til oraklet i Delfi for å søke råd. Stykket begynner med at han vender tilbake til Athen fra Delfi hvor han har blitt instruert av guden Apollon til å følge med den første mannen han møter og overtale ham til å bli med hjem. Mannen viste seg å være guden Plutos, fremstilt som — i kontrast til alle forventninger — en blind tigger. Etter mye diskusjon blir Plutos overtalt til gå inn i Khremylos’ hjem hvor han vil få alle sin visjoner gjenopprettet, i betydningen «rikdom» vil fra nå gå kun til dem som fortjener det.

Den første delen av komedien forfølger tanken om at rikdom ikke er gitt til de dydige og anstendige, eller nødvendigvis til de som ikke er dydige, men isteden gitt til de tilfeldige, og ikke til de som fortjener det. Khremylos er overbevist om at dersom Plutos får synet tilbake vil disse feilene bli rettet og verden vil bli et bedre sted.

Den andre delen innfører gudinnen *Fattigdom*. Hun imøtegår Khremylos’ argument om at det er bedre å være rik ved å argumentere at uten fattigdom vil det ikke være noe slaver (ved at alle slaver kan kjøpe seg fri), og ingen kostbare varer eller luksuriøs mat (da ingen vil arbeide om alle var rike).

Etter at Plutos’ har fått tilbake synet i tempelet til Asklepios ble han formelt en del av Khremylos’ hus. Han kan nå se hvem han fordeler rikdom til, og på samme tid blir hele verden snudd opp-ned, både økonomisk og sosialt. Ikke overraskende gir det bitre kommentarer og utsagn om urettferdighet fra de som ikke lenger er rike.

Ved stykkets avslutning kommer gudenes budbringer, Hermes, for å fortelle Khremylos’ og hans familie om gudenes raseri. Som i Aristofanes’ stykke *[[Fuglene (Aristofanes)|Fuglene]]* har gudene ikke fått sine ofringer ettersom alle mennesker viser sin oppmerksomhet til Plutos (for å oppnå rikdom) og ikke lenger hyller og respekterer de tradisjonelle gudene. Hermes, som er bekymret for sin egen situasjon, tilbyr seg faktisk å arbeide for de dødelige og blir på disse betingelser en del av Khremylos’ husholdning som en tjener.

## Referanser


## Utgivelser
*
Groove metal

**Groove metal** er en undersjanger av heavy metal. Sjangeren utviklet seg ut ifra thrash metalen samt 80-talls tradisjonell heavy metal og hardcore punk. Sjangeren kjennetegnes ved at den ofte varierer mellom raske thrash-rytmer og tregere og mer melodiøse deler for å få en mer fengende og «groovy» stil. Groove metal ligger nær metalcore og thrash metal i lydbilde, men legger mer vekt på rytmen og drivet i en sang enn andre.

Groove metal-band benytter ofte dypere gitarstemming enn standard, gjerne drop D eller drop C, med utstrakt bruk av power chords. Å bruke gitarer stemt lavere enn vanlig gir et mørkere lydbilde, og passer godt i groove metal siden det er lett å lage tunge og fengende riff; et kjennetegn på groove metal. Bruk av dobbel basstromme er vanlig, som i andre metalgenrer, og det legges ofte mer vekt på en rullende og kontinuerlig rytme enn i andre genrer. 

Exhorder regnes som grunnleggerne av denne stilen, men det var Pantera som gjorde sjangeren stor. Kjente og viktige band som er aktive nå er blant andre Machine Head, Lamb of God, Sepultura og Chimaira.

## Se også
*Heavy metal
*New Wave of American Heavy Metal
*Liste over groove metal-band på Wikipedia
Mogens Gyldenstjerne

**Mogens Henrikssen Gyldenstjerne** til Restrup og Iversnæs (født enten i 1481 eller i 1495, død 9. oktober 1569 i København) var en dansk adelsmann og riksråd.

## Tvil om fødselsåret
Mogens Henrikssen Gyldenstjerne var sønn av ridder og riksråd Henrik Knudsen Gyldenstierne (død i 1517) og Karen Bille (født ca. 1467, død i 1540). Han hadde to eldre søsken. De fleste oppslagsverk oppgir 1481 som fødeår, noe som innebærer at hans mor ville vært trebarnsmor i fjortenårsalderen. I Norsk biografisk leksikon legges det følgelig til grunn at han var født i 1495.

## Tilknytning til Norge
Han er  i Norge er mest kjent for å være høvedsmann på Akershus festning fra 1527 til 1533 og for å ha ledet forsvaret av Norge da den avsatte danske kongen Christian II prøvde å innta borgen og beleiret den fra 1531 til 1532. Natt til 21. januar 1532 ble abbed Hans Andersen, som hadde støttet Christian i håp om å redde klostrene fra en kommende reformasjon, fengslet på Akershus, og klosteret ble tømt. En dansk unnsetningsekspedisjon under Skram og Gieseler brente klosteret i starten av april. Abbed Hans ble frigitt etter at kongen hadde reist i juli 1532. Munkene som hadde flyktet, sluttet seg til Hans Andersen, som da var da blitt prest i Hallvardskirken. Klosterets leilendingsbønder ble leilendinger under lensherren på Akershus slott.

Senere satt Gyldenstjerne som lensherre på Malmøhus, og i årene 1558–1566 var han stattholder i København. Hans datter Else Gyldenstjerne var omkring 1569 blitt gift med Hans Pedersen Litle (ca. 1540-1602), som i 1592 ble Norges kansler.

## Litteratur
* Breve til og fra Mogens Gyldenstjerne og Anne Sparre. Selskabet for udgivelse af kilder til dansk historie. København 1929–1941.
* Dansk biografisk Lexikon 1887 – 1905.

## Referanser
Palau Sant Jordi

**Palau Sant Jordi** er en hall med flere bruksmuligheter som befinner seg på Montjuïc i Barcelona, Catalonia, Spania. 

Den ble bygget til De olympiske leker 1992. Den er det mest brukte av OL-anleggene i Barcelona. Det holdes forskjellige sportsarrangementer, konserter, teaterforestillinger og sosiale sammenkomster i hallen. Den har en kapasitet på  tilskuere hvis alle sitter, og nærmere  hvis tilskuerne står.

Hallen er tegnet av den japanske arkitekten Arata Isozaki, og ble åpnet 21. september 1990, to år før De olympiske leker.

Palau Sant Jordi ble bruk som finalearena under Håndball-VM 2013 for menn.

## Referanser
Kai Arild Lund

**Kai Arild Lund** (født 1955) er en norsk tidligere fotballspiller fra Oslo. Han innledet karrièren i den lokale Osloklubben Sørli IF, før han tok steget videre til Skeid. Etter noen sesonger der meldte han overgang til Strømsgodset, hvor han gjorde seg svært bemerket for sine ferdigheter foran motstanderens mål.

Som spillertype kan Lund sammenlignes med tyske Gerd Müller. Han var liten av vekst, noe kraftig og scoret ofte.

Totalt spilte han 109 kamper for Strømsgodset, i perioden fra 1979-83, og scoret 84 mål. Han innehar fremdeles (i 2006) rekorden for flest scoringer i samme sesong, etter at han scoret 31 mål i 1981-sesongen.

## Eksterne lenker
* Ukas legende: Kai Arild Lund
Poble Espanyol

**Poble Espanyol** (*den Spanske Landsbyen*) er et utendørsmuseum på Montjuïc i Barcelona, Catalonia, Spania. Den ble bygget i 1929 med tanke på verdensutstillinga som skulle holdes i byen dette året. Ideen til Poble Espanyol hadde den katalanske arkitekten Josep Puig i Cadafalch. Den er en landsby sammensatt av alle hovedtrekkene til landsbyene på Den iberiske halvøy.

## Eksterne lenker
*
Santiago Calatrava

**Santiago Calatrava** (født 1951) er en spansk arkitekt og ingeniør. Han ble født i bydelen Benimamet i Valencia. 

Han har designet mange kjente bruer og bygninger, blant annet Telekommunikasjonstårnet på Montjuïc i Barcelona, Puente del Alamillo i Sevilla, BCE-bygningen i Toronto, Turning Torso i Malmö, Auditorio de Tenerife i Santa Cruz de Tenerife,l'Hemisfèric i Valencia og togstasjonen Liége-Guillemins i Belgia.

## Referanser


## Eksterne lenker
*
Montjuïc

**Montjuïc**  er en høyde sørøst i Barcelona i Catalonia i Spania. Herfra ble havna og den gamle delen av byen styrt. Navnet betyr «Jødeåsen» på middelalderens katalansk. I moderne tid er Montjuïc mest kjent for å ha huset Verdensutstillinga i 1929 og flere av øvelsene under de olympiske leker 1992.

## Historie
Montjuïc har alltid vært et strategisk sted for forsvar av byen. Derfor har det i mange år vært festninger på høydedraget. I 1751 ble slottet som er der den dag i dag konstruert. Under Spanias frigjøringskrig ble slottet okkupert av franskmennene. Slottet ble også brukt som fengsel for politiske fanger under Francos diktatur.

I 1928 ble stedet valgt som hovedområde for verdensutstillinga. Det ble derfor bygget flere paviljonger langs fjellsida og langs begge sider av veien som fører til Plaça d'Espanya, som ga en strålende utsikt over byen.

## I dag

I dag er Montjuïc mest assosiert med idrett, på grunn av de mange idrettsanleggene som er konstruert der. Her finnes anleggene hvor mange av øvelsene under De olympiske leker 1992 ble avholdt: Olympiastadion (til 2009 hjemmebane for fotballaget Espanyol), Palau Sant Jordi, bassenger for stuping og svømming og det gamle sportspalasset, som nå er gjort om til Barcelona Teatre Musical, hvor det holdes teaterforestillinger og musikaler.

På Montjuïc finner man også flere andre turistattraksjoner, blant annet Poble Espanyol, som er en etterligning av gamle spanske landsbyer, og som har både restauranter, barer og steder for forestillinger. En annen attraksjon er teletårnet, tegna av Santiago Calatrava.

Høyden er også stedet for viktige kulturinstitusjoner. I tillegg til det nevnte Barcelona Teatre Musical, finner man også Teatre Lliure, Mercat de les flors (Blomstermarkedet), el Teatre Grec (det Greske Teateret), Joan Miró-museet, CaixaFòrum-museet og Museu Nacional d'Art de Catalunya (det Katalanske Nasjonale Kunstmuseet) på Montjuïc. I tillegg finner man her den historiske botaniske hagen, som har en unik samling med kaktus, og den nye Jardí Botànic de Barcelona (Barcelonas botaniske hage), som har spesialisert seg på Middelhavsfloraen.

Ved foten av Montjuïc er Plaça Espanya, som kan ses fra det vakre nasjonale kunstmuseet. I sommerhalvåret holdes det lys- og lydshow med fontenene på plassen flere kvelder i uka, noe som tiltrekker seg mange turister. Dette showet kalles Font Màgica.
Jardí Botànic de Barcelona

**Jardí Botànic de Barcelona** (*Barcelonas botaniske hage*) er en botanisk hage på 14 hektar, som ligger på Montjuïc i Barcelona, Catalonia, Spania. Den ble åpnet 18. april 1999.

Parken fokuserer på planter fra de sørlige områdene av jordkloden. Fem slike regioner er representert.

## Eksterne lenker
* Den botaniske hagens offisielle hjemmeside
Bryocorinae

* Europeiske slekter:
** *Bryocoris*
** *Monalocoris*
** *Campyloneura*
** *Campyloneuropsis*

**Bryocorinae** er en delgruppe (underfamilie) av bladteger, en familiegruppe av tegene.

Bryocorinae tilhører nebbmunnene som har det til felles at munndelene er sugende og at de suger opp næringen.  Nebbmunner lever av plantesaft fra planter og trær, men noen få bladteger er rovdyr i perioder eller visse stadier i livet og suger ut kroppsvæske fra andre dyr.

Teger har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte.

## Systematisk inndeling / slekter
Bladteger er den mest artsrike familien av teger (Heteroptera), med over 10&nbsp;000 kjente arter.  Nye arter oppdages fortsatt, men det er mest i de varme områdene av verden. Særlig regnskogene har et rikt artsmangfold.

* gruppe **[[teger]]** (Heteroptera) 
** delgruppe **[[Cimicomorpha]]**
*** familien **[[bladteger]]** (Miridae)
**** underfamilien **Bryocorinae**
***** *Bryocoris*
****** *[[Bryocoris pteridis]]*
***** *Monalocoris*
****** *[[Monalocoris filicis]]*
***** *Campyloneura*
***** *Campyloneuropsis*

## Kilder
* Fauna Europaea Web Service (2004) Fauna Europaea version 1.1, www.faunaeur.org 

## Eksterne lenker
* 
* Norsk Entomologisk forening – for deg som vil lære
Tibidabo

**Tibidabo** er med sine 512 meter over havet den høyeste toppen på fjellet Serra de Collserola. Tibidabo befinner seg i Barcelona, Catalonia, Spania. Den er et populært turistmål på grunn av sin utsikt over Barcelona og sine vakre naturområder.

På Tibidabo er det flere bygninger, blant annet dem som utgjør kirken Sagrat Cor. Denne kirken, både på grunn av utseendet, plasseringen og fremfor alt navnet, minner om Sacré-Coeur i Paris. Tibidabo har også en liten fornøyelsespark, som begynner å dra på årene, og det kjente teletårnet Torre de Collserola.

Boligområdene nedenfor fjelltoppen regnes som fasjonable, og flere kjente personer har adresse i dette strøket. En av gatene i dette området heter Avenida del Tibidabo. Her kjører den berømte Tramvia Blau, «Den blå trikken».

## Bilder fra Tibidabo


Fil:Barcelona.Tibidabo.Torre.Collserola.jpg|Torre de Collserola
Fil:Barcelona.Tibidabo.Sagrat.Cor.jpg|Kirken Sagrat Cor
Fil:Barcelona.Tibidabo.Tranvia.Blau.jpg|Tramvia Blau i Avinguda del Tibidabo
Fil:VistasTibidabo.jpg|Utsikt fra Sagrat Cor
Hydroklortiazid

**Hydroklortiazid**  ( ofte forkortet til **HCT**, **HCTZ**, eller **HZT**) er et mye brukt diuretikum (vanndrivende legemiddel), et tiazid, som hemmer nyrenes evne til å reabsorbere vann. Det brukes overveiende i behandlnig av høyt blodtrykk. I Norge selges HCT som monopreparatet *Esidrex*, men er også tilgjengelig i kombinasjon med en rekke andre blodtrykksmedikamenter.

*For virkningsmekanisme og bivirkninger [[tiazid|se hovedartikkel om tiazider]].

==Eksterne lenker==
* [https://web.archive.org/web/20070927010118/http://felleskatalogen.no/felleskatalogen/show.do?filename=%2Fcontent%2Fpreparat-register%2FE%2FEsidrex_Novartis_83472.html Felleskatalogtekst *Esidrex'']
Talent (vekt)

**Talent** er en oldtidsenhet for masse. Det svarer generelt til massen av vann i en amfora, som svarer til en kubikk-fot. Ordet kommer fra det oldtidske, greske ordet for «å bære», for det var like mye som en soldat hadde lov å bære med seg. Det er en av de eldste kjente målenheter for vekt og har vært i bruk siden 3000 år f.Kr. Den ble lovfestet i Egypts tredje dynasti om lag 2600 år f.Kr. og tilsvarte da vekten av en kubikkfot vann. I løpet av historien har det variert mellom 25 og 50 kg. Den babylonske og den attiske var 26,2 kg. 1000 år f.Kr. ble talent koblet til den sumeriske enheten mine slik at 1 talent = 60 mine. Pund har på samme måte blitt definert som 1/60 av en kubikkfot vann.

## Kilder
*
Povl Dissing

**Povl Dissing** (1938–2022) var en dansk visesanger. Han er blant annet kjent for sin innspilling av «Svantes lykkelige dag» (der hvert vers ender med ordene «Om lidt er kaffen klar»).

## Utvalgt diskografi
* *En aften i folkeklubben* (1965)
* *Der står en lille hest og sparker* (ep med barnesanger, bl.a. «Solen er så rød, mor»)* (1966)
* *Jeg er en tosset spillemand* (en samling singler, bl.a. sammen med [[Benny Holst]] og sammen med [[Beefeaters]])* (1968)
* *Dissing* (også kalt "Nøgne Øjne")* (1969)
* *6 elefantskovcikadeviser* (sammen med [[Burnin Red Ivanhoe]])* (1971)
* *MorDanmark* (1973)
* *Svantes Viser 1* (sammen med Benny Andersen)* (1973)
* *Lykkeland* (1977)
* *Yderst ude* (1980)
* *Oven visse vande* (sammen med Benny Andersen)* (1982)
* *Gamle sange i livet* (1984)
* *I Danmark er jeg født* (1986)
* *Den sorte sejler* (1988)
* *Bellmann* (1991)
* *Dissing, von Daler og Søgård* (1993)
* *Zoo sange* (1996)
* *Krakemut mat Dissing i Kalaaiut Nunaat* (1997)
* *Povl Dissing & Benny Andersen med Jens Nielsen  Skynd dig langsomt* (1998)
* *Græsset må betrædes* (1999)
* *[[Som den gyldne sol]]* (2013) sammen med Knut Reiersrud og Iver Kleive

## Kulturkanonen
Dissing er med i Danmarks kulturkanon med *Svantes viser* fra hans samarbeide med Benny Andersen.

## Referanser


## Eksterne lenker
* 
* 
* 
*  https://web.archive.org/web/20061205051708/http://povldissing.dk/
Integrated Drive Electronics

**Integrated Drive Electronics (IDE)**, også kjent som **AT Attachment (ATA)** er en grensesnitt-standard for å koble lagringsenheter som harddisker og CD-ROM-enheter til personlige datamaskiner.
Mange synonymer og relaterte begreper eksisterer, inkludert forkortelser som **ATAPI** og **UDMA**.

Da Serial ATA kom på markedet i 2003, ble den opprinnelige ATA-standarden omdøpt til **Parallel ATA (PATA)**. Denne artikkelen dekker kun Parallel ATA.

PATA-standarden tillater bare kabler opp til 46 cm lengde. Det er likevel enkelt å finne kabler på opp til 91 cm på markedet. På grunn av den begrensede lengden, brukes denne teknologien vanligvis internt i kabinettet.

Kablene hadde 40 ledere fram til UDMA4 (Ultra DMA/66)-standarden kom med 80 ledere i kabelen. Denne standarden brukte de samme 40-pinners soklene, men kabelen hadde 40 nye jordledere for å redusere elektromagnetisk støy.

## Eksterne lenker
*
ATA

**ATA** kan sikte til:
* Integrated Drive Electronics (også kjent som ATA)
* ISO 3166-1 alfa-3-koden til Antarktis
* ATA-carnet
* ATA (navigasjon) (Actual Time of Arrival, *reell ankomsttid*), betegnelse brukt hovedsakelig innen luftfart
Dongery

:*Se [[dongeri]] for å lese om blått bomullsstoff*

**Dongery** er et norsk tegneseriekollektiv med base i Oslo som ble opprettet i 1997. Dongery drives av vennegjengen Bendik von Kaltenborn, Flu Hartberg, Kristoffer Kjølberg, Sindre W. Goksøyr, Anders DaMonso og Marius Horn Molaug.

I 2005 ble forlaget **Dongery DA** *(også kalt Dongery Forlag)* opprettet for å gi ut Flu Hartbergs *English Conversation*. Året etter ble Bendik von Kaltenborns *Seks sultne menn* gitt ut. Dongery la ned firmaet Dongery DA i 2009 og overlot samtidig videre forlagsdrift og eksisterende restopplag til No Comprendo Press, som nå tar seg av salget av de to titlene Dongery Forlag ga ut, og har senere gitt ut to titler som egentlig skulle gis ut av Dongery Forlag: Flu Hartbergs *Horgan* og Bendik Kaltenborns *Serier som vil deg vel*.

Dongery eksisterer fortsatt som tegneseriekollektiv som gir ut fanziner, deltar på utstillinger og festivaler, og engasjerer seg i diverse tegneserierelaterte prosjekter.

I 2012 ga No Comprendo Press ut en samling i to bind som inneholder alle fanziner som Dongery har laget frem til høsten 2011, i tillegg til å presentere andre prosjekter som utstillinger, musikk, video og skulpturer. Samlingen består av boka *Strålende opplegg* som inneholder norskspråklig materiale, og *Just Sayin*', som er på engelsk. Tilsammen er utgivelsen på 1456 sider.

## Omtaler
* ''Ned i undergrunnen'', anmeldelse av Dongery-boksen, Stavanger Aftenblad (publisert 31.5.2012)
* ''Den gamle nye vinen'', anmeldelse av Dongery-boksen, Bergens Tidende (publisert 1.7.2012)
* ''Det nærmeste de vil komme A4, er arkene de tegner på'', anmeldelse av Dongery-boksen, Dagbladet (publisert 10.7.2012)
* ''DONG DONG DONG-DONG!'', anmeldelse av Dongery-boksen, NATT&DAG (publisert 30.7.2012)
* ''Scuck Fott Mc Loud'', anmeldelse av Dongery-boksen, Nummer 9 (publisert 27.10.2012)
* ''Stop Making Sense!'', anmeldelse av Dongery-boksen, The Comics Journal (publisert 9.1.2013)
* ''Mykje skrik og lite ull?'', anmeldelse av Dongery-boksen, Serienett (publisert 11.1.2013)

## Eksterne lenker
* Dongery.no
* Flu Hartbergs hjemmeside
* Bendik Kaltenborns hjemmeside
* Kristoffer Kjølbergs hjemmeside 
* Sindre W. Goksøyrs hjemmeside
Olav Smidsrød

**Olav Åsmund Smidsrød** (født 9. november 1936 i Tønsberg, død 29. januar 2017 i Trondheim) var en norsk kjemiker utdannet ved NTH (NTNU). Smidsrød var siv. ing fra 1961, dr. techn fra 1971 og professor fra 1977. Han var kjent for sitt arbeid med biopolymerer og alginater og var en av tolv norske forskere som har oppnådd internasjonal anerkjennelse gjennom omfattende sitering i vitenskapelige arbeider http://isihighlycited.com/.

Smidsrød var mest kjent for sine bidrag til forståelsen av biopolymerene alginat og kitosan. Hen var dessuten en av få forskere som har klart å bringe resultater fra grunnforskning videre til vellykket anvendt forskning og industriell virksomhet.

I 1992 mottok han NAVFs pris for fremragende forskning. Han fikk Norsk Kjemisk Selskaps Guldberg og Waage-medalje og ble tildelt Fridtjof Nansens belønning for fremragende forskning i 2000. Han mottok Norske sivilingeniørers forenings forskningspris i 2003. Samme år ble han utnevnt til Ridder av 1. klasse i Den Kongelige Norske St. Olavs Orden for sin forskning innen biopolymerer. I 2008 ble han tildelt Gunnerusmedaljen.

## Referanser


## Eksterne lenker
	
 	
* Smidsrød i databasen isiknowledge.com
* Olav Smidsrøds privatarkiv finnes ved NTNU Universitetsbiblioteket
Sedandagen

**Sedandagen** var en minnedag som ble feiret årlig den 2. september i det tyske keiserrike (1871–1918) til minne om den avgjørende seieren over Napoleon III i slaget ved Sedan under den fransk-prøyssiske krig, der den franske keiseren kom i prøyssisk fangenskap.

## Ønsket om en tysk nasjonaldag

Etter den tyske riksgrunnleggelsen i Versailles i 1871 var det mange som ønsket en felles nasjonaldag i riket, og det var nærliggende å velge datoen for riksgrunnleggelsen i Versailles, 18. januar.

Allerede våren 1871 rettet en rekke prominente personer fra protestantisk-kirkelige og liberale kretser en henvendelse til keiseren, men en bønn om at han skulle bestemme en dag som kunne feires til minne om riksgrunnleggelsen. Keiseren avviste imidlertid å fastsette 18. januar som tysk nasjonaldag, fordi 18. januar også var datoen for den første prøyssiske kongekroningen i 1701 i Königsberg, og dette skulle ikke komme i skyggen av en tysk nasjonaldag.

Mange håpet at minnet om begivenhetene i 1871 ville holdes levende gjennom spontan feiring i befolkningen, slik det var tilfelle med feiringen av folkeslaget ved Leipzig.

I juni 1872 gjorde den westfalske presten Friedrich Wilhelm Bodelschwingh et nytt forsøk på å få innført en nasjonaldag, og foreslo 2. september, dagen for Napoleon IIIs nederlag, som var så nært forbundet med grunnleggelsen av keiserriket.

Frem mot 1873 ble det uoffisielt feiret både 18. januar til minne om riksgrunnleggelsen, 10. mai til minne om freden i Frankfurt og 2. september til minne om seieren i Sedan. Fra 1873 bestemte det prøyssiske kulturministeriet at Sedandagen skulle markeres på prøyssiske skoler og universiteter, og dagen fikk etterhvert karakter av offisiell minnedag for samlingskrigen.
Overhoffretten

**Overhoffretten** var den høyeste domstol i Norge i årene 1667–1797. Den ble opprettet ved kongelig forordning av 14. mars 1666 og erstattet den tidligere norske herredagen. Øverste rettsinstans i det samlede Danmark-Norge var imidlertid fram til 1814 Højesterett i København som kom i 1661, men det var bare i helt spesielle tilfeller (stor økonomisk verdi eller liv og ære) at saker kunne ankes videre til Høyesterett.

Overhoffretten besto av ni medlemmer. Foruten stattholderen, visestattholderen eller stiftamtmannen i Christiania og justitiarius (som var formann) besto retten av tre høyere embetsmenn og oppnevnte lagmenn. Retten var beslutningsdyktig med fem til stede.

Fra de lavere rettsinstansene lagtingene og rådstuerettene kunne både sivile og kriminelle saker innankes for Overhoffretten, men straffesakene ble prioritert. Overhoffretten møttes én gang om året i Christiania i egne lokaler på Akershus festning.

Som en forenkling ble både Overhoffretten, lagtingene og rådstuerettene avskaffet ved kongelig forordning av 11. august 1797 og landet fikk i stedet en stiftsoverrett i hver av de fire stiftsbyene. En eventuell anke fra disse måtte til Højesterett i København. Slik mistet Norge det å ha en egen øverste nasjonal domstol, men dette varte bare i 18 år til Høyesteretten i Oslo ble etablert. 

Arkivet etter Overhoffretten oppbevares i Riksarkivet og omfatter tidsrommet 1661-1800 fordi materiale fra herredagen og Kristiania Stiftsoverrett inngår i arkivet. Det består av flere protokollserier som dokumenterer saksgang og saksbehandling i retten, og av pakkerekker som i hovedsak inneholder saksdokumenter fremlagt for retten. Protokollmaterialet er godt bevart, men sakpakkene er ikke komplette. 

## Referanser


## Eksterne lenker
* Arkivliste på Arkivportalen
* Skannete protokoller på Digitalarkivet
* Om rettsvesenet på Arkivverkets nettsider
Vårt land

«**Vårt land**» (finsk «Maamme») er Finlands nasjonalsang. Sangen ble skrevet av Johan Ludvig Runeberg som del av Fänrik Ståls sägner og tonesatt av Fredrik Pacius, og den ble fremført for første gang 13. mai 1848 i Helsingfors. Også Estlands nasjonalsang  (Mu isamaa, mu õnn ja rõõm bruker samme melodi, men uten repetisjonen for de siste fire linjene. Teksten ble oversatt til finsk av  Paavo Cajander i 1889. Vårt land har 11 vers, men vanligvis er det bare første og siste verset som blir sunget.

## Eksterne lenker
*
Calgary Flames

**Calgary Flames** er et av Canadas syv NHL-lag i ishockey. Laget holder til i den tidligere OL-byen Calgary i provinsen Alberta og spiller sine hjemmekamper i Scotiabank Saddledome. Hovedrivalen til Flames er Edmonton Oilers og oppgjør dem imellom refereres gjerne til som *the Battle of [[Alberta]]*.

Laget vant Stanley Cup i 1989, og kom til finalen i 1986 og i 2004. Tidligere holdt laget til i Atlanta og het Atlanta Flames, før hele klubben ble flyttet i 1980.

Organisasjonen eier også juniorlaget Calgary Hitmen som spiller i WHL, og som også holder hus i Pengrowth Saddledome.

Før 2009/10-sesongen flyttet Flames sitt farmerlag i AHL fra Quad City til Abbotsford i Britisk Columbia. Dette laget skiftet da navn fra Quad City Flames til Abbotsford Heat. Før 2014/15-sesongen flyttet laget videre til Glens Falls, New York og skiftet navn til Adirondack Flames. Før 2015/16-sesongen flytter farmerlaget videre til Stockton i California og skifter navn til Stockton Heat.

## Maskot

Maskoten til Calgary Flames heter *[[Harvey the Hound]]* og var den første maskoten i NHL da han begynte å opptre på kamper i 1983. Harvey, som vanligvis spilles av en person i et hundekostyme, går rundt i Saddledome og forsøker å oppildne publikum til å støtte laget. Maskoten er kjent for blant annet å skyte ut Flames t-skjorter med en slags luftpistol, balansere på pleksi-glasset som omgir banen samt å dirigere publikum i sang ved hjelp av skilt. Harvey er allikevel kanskje mest kjent for en episode i 2003 da treneren til Edmonton Oilers, Craig MacTavish, tok tak i Harveys tøy-tunge og rev den av etter at maskoten hadde plaget spillerne som satt på benken til Edmonton. Episoden forårsaket mange morsomme artikler i aviser i hele Nord-Amerika og førte til at mange andre maskoter dukket opp på All-Star kampen i 2003 med tungene sine hengende ut.

## Kjente spillere

* Theoren Fleury
* Kristian Huselius
* Jarome Iginla
* Olli Jokinen
* Miikka Kiprusoff
* Håkan Loob
* Al MacInnis
* Lanny McDonald
* Joe Mullen
* Joe Nieuwendyk
* Marcus Nilson
* Kent Nilsson
* Gary Roberts
* Mike Vernon

## Referanser
Anvendt matematikk

**Anvendt matematikk** er en gren av matematikken hvor en bruker matematikk og metoder fra matematikken for å studere problemer fra andre fagfelt. Dette er problemstillinger som hele tiden har bragt matematikken fremover, for eksempel var det utfordringer innen mekanikk og astronomi som gjorde at Newton og Leibnitz skapte integral- og differensialteorien. Anvendt matematikk fikk en voldsom vekst da datamaskinen kom, problemstillinger som før ikke kunne løses direkte med tradisjonell matematikk kan nå approksimeres med rå regnekraft.

## Ulike typer anvendt matematikk
Tradisjonelt sett har anvendt matematikk bestått av tre hovedområder:

* approksimasjonsteori
* differensialligninger
* anvendt sannsynlighetsregning

Mange statistikere mener at statistikk er en egen disiplin som ikke hører inn under matematikken, men i praksis blir ofte begge emnene undervist ved samme institutt. Matematikk for ingeniørfagene og matematisk fysikk beskriver fysiske prosesser, og slik sett er dette nærmest umulig å skille fra teoretisk fysikk. Ved amerikanske universiteter har ofte klassisk mekanikk blitt undervist ved institutt for anvendt matematikk, og ikke sammen med fysikk.

I dag brukes begrepet *anvendt matematikk* i mye videre forstand. Mange matematikere skiller mellom anvendt matematikk (som et område innenfor matematikken) med de faktiske anvendelsene av matematikken på problemer fra virkeligheten, men vitenskapsmenn som bruker matematikk i arbeidet skiller vanligvis ikke mellom dette.

## Forsknings- og anvendelsesområder
Anvendt matematikk brukes i forskning og industrivirksomhet på en rekke ulike områder. Eksempler på slike områder er:

* Populasjonsdynamikk
* Plasmafysikk
* Akustikk
* Fluidmekanikk
* Faststoffmekanikk (se Fasthetslære)
* Visualisering
* Simulering
* Optimering
* Hydrodynamikk
* Havmodellering
* Geometrisk modellering

Innenfor flere av områdene er bruk av numeriske metoder i fokus.

Studier i anvendt matematikk kan kvalifisere for en rekke ulike jobber, og i Norge er noen aktuelle arbeidsgivere:

* Sintef Anvendt Matematikk 
* Diverse legemiddelfirma
* Statkraft
* Statistisk sentralbyrå
* Forsvarets forskningsinstitutt
* Norsk Regnesentral
* Simula Research Laboratory
* Oljeselskaper, som modellerer geologiske formasjoner og simulerer oljeflyt
* Simuleringsfirmaer, for eksempel spilleverandører og utviklere av kirurgiske simulatorer

## Se også
* Ren matematikk

## Eksterne lenker
* SINTEF Anvendt Matematikk
* Simula Research Laboratory
* Regnesentralen
* Senter for Anvendt Matematikk
* Beregningsorientert matematikk ved UiO
* Simulering og visualisering ved UiO
* Society for Industrial and Applied Mathematics
Gary Speed

**Gary Andrew Speed** (født 8. september 1969 i Mancot i Wales, død 27. november 2011) var en walisisk fotballspiller og manager. Han avsluttet sin spillerkarriere som spillende trener for Sheffield United i engelske Football League Championship for å bli landslagstrener for .

Speed begynte sin profesjonelle karriere i Leeds United i 1988. Her vant han seriegull i 1992. I 1996 forlot han Leeds til fordel for Everton FC. Der ble han til 1998, da han dro til Newcastle United. Han gjorde suksess i Newcastle, men forlot i 2004 klubben til fordel for Bolton Wanderers.

Gary Speed ble den første i Premier Leagues historie (siden 1992) som spilte 500 kamper i ligaen. Speed hadde rekorden for antall Premier League-kamper fram til 14. februar 2009, da David James overtok den.

Speed ble i 2010 utnevnt til medlem av Order of the British Empire for fortjenester innen fotball.

Han tok sitt eget liv og ble funnet død i sitt hjem i Cheshire 27. november 2011.

## Referanser


## Eksterne lenker
*
Carl Johan Bergman

**Carl Johan Bergman** (født 14. mars 1978 i Ekshärad) er en svensk skiskytter. 

Han debuterte i verdenscupen i sesongen 2000/2001. Den første seieren i et enkeltrenn kom på sprinten i finske Kontiolax 16. mars 2006, der han gikk til topps foran Tomasz Sikora og Sven Fischer. 

Under OL 2006 i Torino gikk han sisteetappen for det svenske stafettlaget. Han var innblandet i en sluttspurt om tredjeplassen med franske Vincent Defrasne, men måtte gi tapt på de aller siste metrene.

Han gikk siste etappe på Sveriges lag som vant gull på mixed stafetten i VM i 2007 i Antholz, de andre på laget var Helena Jonsson, Anna Carin Olofsson og Björn Ferry.

7. august 2010 giftet han seg med den norske skiskytteren Liv-Kjersti Eikeland.

## VM-medaljer
* Antholz 2007 – **gull** på mixedstafett 2 x 6 km + 2 x 7,5 km
* Ruhpolding 2012 – **bronse** på 10 km sprint
* Ruhpolding 2012 – **Sølv** på 12,5 km jakstart

## Referanser


## Eksterne lenker
* 
*
Polens riksvåpen

**[[Polen]]s riksvåpen** består av en hvit ørn på en rødfarget bunn. Ørnen bærer en krone, og har et gyllent nebb og gylne klør. I Polen kalles riksvåpenet vanligvis for *Den hvite ørn* (polsk *Orzeł Biały*). 

Dagens utgave av riksvåpenet stammer fra 1927. Den hvite ørnen forekommer på mynter fra kong Bolesławs tid, og var i begynnelsen piastenes familievåpen. Den hvite ørnen ble gjort til nasjonalsymbol av Przemysł II i 1295.

Polakkene har en velkjent legende om riksvåpenets opprinnelse: ifølge historien gikk de tre høvdingbrødrene Lech, Czech og Rus hver sin vei og opprettet hvert sitt rike. Czech ble far til tsjekkerne og Rus til rutenerne. Da Lech kom til en plass i det nåværende Polen der han søkte ly for natten, så han en hvit ørn fly opp fra sitt reir mot den røde solnedgangen, hvilket forklarer den røde bakgrunnen på våpenet. Begeistret bestemte han seg for å slå seg ned der, og plasserte ørnen i sitt våpen. Her grunnla Lech ifølge legenden Polens første hovedstad, som han kalte Gniezdno (i dag Gniezno), fra ordet *gniazdo* (reir).

## Historisk utvikling


Fil:Przemysł II seal 1295.PNG|Kong Przemysł IIs segl 1295
Fil:Pieczec kujawska Wladyslawa Lokietka.jpg|Kong Władysław Łokieteks segl 1320-1333
Fil:Herb Rzeczypospolitej Obojga Narodow.svg|Riksvåpen for Polen-Litauen 1569-1795
Fil:Coat of Arms of Stanislaus Augustus as king of Poland.svg|Kong Stanisław August Poniatowskis våpen (rekonstruert) 1764-1795
Fil:Blason_Duché_de_Varsovie.svg|Hertugdømmet Warszawas våpen 1807-1815
Fil:Sztandar 1 Jegrzy pułk (Wojsk Polskich Królestwa Kongresowego).png|Fane med Kongress-Polens riksvåpen 1815-1869

Fil:Coat_of_arms_of_the_January_Uprising.svg|Januaroppstandens våpen 1863-1865
Fil:Coat of arms of Poland 1919-1927.PNG|Republikken Polens riksvåpen 1919-1927
Fil:Godło II Rzeczypospolitej.png|Polens riksvåpen 1927-1945
Fil:Herb PRL.svg|Folkerepublikken Polens riksvåpen 1945-1989. Kronen er fjernet.
Fylkesvei 4780

**Fylkesvei 4780** går mellom Krabbatveit og Kårstø i Tysvær.

En tid var veien skiltet riksvei 512.
 
Frem til 2019 hadde veien betegnelsen fylkesvei 780 (Rogaland).

## Kommuner og knutepunkter

## Referanser
 

## Eksterne lenker
* Vegvesenets vegkart 
*
Tord Wiksten

**Tord Wiksten** (født 30. juni 1971 i Byske) er en svensk tidligere skiskytter. Han konkurrerte internasjonalt fra 1992 til 2003.

Wikstens største meritt er bronsemedaljen i stafett fra OL 1992 i Albertville. I løpet av karrieren oppnådde han også en gang å komme på seierspallen etter et verdenscuprenn &ndash; på sprinten i Oberhof sesongen 2000/2001.

## Referanser


## Eksterne lenker
* 
* Profil på BiathlonWorld
* Wikstens hjemmeside
Byske

**Byske** er et tettsted i Skellefteå kommune i Västerbottens län i landskapet Västerbotten i Sverige. Det ligger ved E4, Byskeälven og Bottenviken, cirka 30 kilometer nord for Skellefteå. I 2010 hadde tettstedet  innbyggere.

Byske havsbad ligger noen kilometer øst for stedets sentrum. Her finnes badestrand med campingplass.

## Referanser


## Eksterne lenker
* Byske nettside
Mattias Nilsson

**Mattias Nilsson jr.** (født 19. februar 1982) er en svensk tidligere skiskytter.

Under OL 2006 i Torino kom han på en overraskende åttendeplass på sprinten. Han gikk også på det svenske stafettlaget som endte på fjerdeplass etter at de tapte en spennende spurt om bronsemedaljene mot Frankrike.

Nilssons beste plassering i verdenscupen er en tredjeplass på sprinten i Holmenkollen sesongen 2005/2006.

## Referanser


## Eksterne lenker
*
Ekshärad

**Ekshärad** er et tettsted i Hagfors kommune i Värmlands län i landskapet Värmland i Sverige. I 2010 hadde tettstedet  innbyggere.

## Referanser
Keiser Gong av Sui

**Keiser Gong av Sui**, **Gongdi** eller **''Sui'' Gongdi** 恭帝侑 (født **Yang You** 楊侑 605, myrdet 619) var det kinesiske Sui-dynastiets siste keiser. Etter at hans bestefar Yangdi ble avsatt (og senere kvalt), ble han kronet til keiser i Chang'an. Han var imidlertid bare en marionett i regenten Li Yuans hender. Ett år etter vendte Li Yuan seg imot Gongdi, erobret Luoyang og grunnla Tang-dynastiet. Gongdi fikk leve litt lenger, men ble til slutt myrdet på den nye keisers ordre i 619.

## Referanser


## Litteratur
* *[[Suishu]]*
Noé Pamarot

**Noé Pamarot** (født 14. april 1979 i Fontenay-sous-Bois) er en fransk fotballspiller som for øyeblikket er under kontrakt med den spanske klubben Granada CF. Han har spilt i to franske klubber i tillegg til Tottenham Hotspur FC og Portsmouth FC i Premier League. I 2008 vant han FA-cupen med Portsmouth.

## Referanser


## Eksterne lenker
*
Bertha Hjortland

**Bertha Hjortland** (født 16. november 1879 på gården Itland ved Hidra, død 8. mars 1958 i Mandal) var en norsk forfatter. 

Hun var bosatt i Lyngdal og senere på Sjølingstad i Lindesnes. Hun giftet seg med Ansgar Hjorteland fra Hjorteland i Halse. De var i lengre perioder ansatt på AS Sjølingstad Uldvarefabrik. Hun gav ut sin første bok da hun var 62 år gammel.

## Bibliografi
* *Dø – om så det gjelder* (1941)
* *Blankt sverd* &ndash; roman (1942)
* *Den som seirer* &ndash; (1945)
* *Under de samme stjerner* (1946)
* *De kommer fra nord og syd* &ndash; roman, bind 1 av trilogi  (1946)
* *Den utstukne veg* &ndash;  roman, bind 2 av trilogi (1946)
* *Og så brøt sola igjennom* &ndash; roman. bind 3 av trilogi (1947)
* *Religiøst liv og vekkelse* (skrevet sammen med Anton S. Itland) (1948)
* *[http://books.google.no/books/about/Vegslusken.html?id=oviZGwAACAAJ&redir_esc=y «Vegslusken»]* &ndash; (1949)

## Referanser
Thomas Heftye

**Thomas Heftye** er navnet til flere personer:

*Thomas Heftye (1822–1886) – norsk bankier og friluftsmann
*Thomas Heftye (1860–1921) – norsk offiser, telegrafdirektør og forsvarsminister
David Cronenberg

**David Cronenberg** (født 1943) er en kanadisk filmregissør. Han er mest kjent for sine grøsserfilmer, men bevegde seg senere i karrieren over til andre sjangere.

Cronenberg bor i Toronto. Hans syv års ekteskap til Margaret Hindson endte i 1979 og han giftet seg med Caroline Zeifman, produksjonsassistent på Rabid. De har to barn sammen, Caitlin og Brandon. I 1992 boken Cronenberg on Cronenberg, avslørte han at Brood ble inspirert av hendelser som oppstod under oppløsningen av hans første ekteskap, som forårsaket både Cronenberg og hans datter Cassandra mye uro. Karakteren Nola Carveth, mor til avkom, er basert på Cassandras mor. Cronenberg sa at han fant innspillingen av den klimatiske scene, der Nola ble kvalt av mannen sin, for å være «svært tilfredsstillende».

Cronenberg omtaler seg selv en «ikke-troende» som ser døden som «slutten på all bevissthet». Han ble født jødisk.

## Filmografi i utvalg
* *Maps to the Stars* (2014)
* *[[Cosmopolis]]* (2012)
* *[[A Dangerous Method]]* (2011)
* *[[Eastern Promises]]* (2007)
* *[[A History of Violence]]* (2005)
* *[[Spider]]* (2002)
* *[[eXistenZ]]* (1999)
* *[[Crash (1996)|Crash]]* (1996)
* *[[M. Butterfly]]* (1993)
* *[[Naken lunsj (film)|Naken lunsj]]* (1991)
* *[[Tvillingskjebner]]* (1988)
* *[[Fluen (film 1986)|Fluen]]* (1986
* *[[Mørke krefter]]* (1983)
* *[[Videodrome]]* (1983)
* *[[Scanners]]* (1981)
* *[[The Brood|Misfosteret]]* (1979)
* *[[Fast Company (1979)|Fast Company]]* (1979)
* *[[Rabid]]* (1977)
* *[[Shivers]]* (1975)

## Referanser


## Eksterne lenker
*
Fylkesvei 573 (Rogaland)

**Fylkesvei 573 i Rogaland** gikk mellom Låder og Vikevåg i Rennesøy. Veiens lengde var 9,7&nbsp;km.

2019 ble veien erstattet av fylkesvei 4616 og fylkesvei 4614.

## Kommuner og knutepunkter

*Endepunkt Låder

## Referanser


## Eksterne lenker
* Vegvesenets vegkart
Fylkesvei 4774

**Fylkesvei 4774** går mellom Eikje og Kårstø i Tysvær kommune.

Frem til 2019 hadde veien betegnelsen fylkesvei 798 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 574 (Rogaland)

**Fylkesvei 574 i Rogaland** gikk mellom Vikevåg og Østhusvik i Rennesøy.

2019 ble veien del av fylkesvei 4620.

## Kommuner og knutepunkter

## Referanser


## Eksterne lenker
* Vegvesenets vegkart
Fylkesvei 561 (Rogaland)

**Fylkesvei 561 i Rogaland** gikk mellom Utstein kloster og Askje i Rennesøy. Veiens lengde var 6,9&nbsp;km.

2019 ble veien del av fylkesvei 4612.

## Kommuner og knutepunkter

*Endepunkt Utstein  Utstein kloster
* Fjøløyveien fra Ballastbrua til Myrvang på Fjøløy (1,3&nbsp;km)
* Finnesand bru (over kanal, 18 m)
*Arm til Finnesand kai (100 m)
*Kommunal vei Hodnafjellveien fra Voll til Hodnafjellvika (1,8&nbsp;km)
*Kommunal vei Dysjalandsveien fra Vaula til Dysjaland (1,4&nbsp;km)
* Dysjalandsvågen
*  Askjeveien fra Vaula til Askje kai (2,2&nbsp;km)
* fra Askje mot  Nordbø, og mot  Harestad i Randaberg

## Referanser


## Eksterne lenker
* Vegvesenets vegkart
Hellas under Roma

**Hellas under Roma** er perioden i den greske historien fra den romerske seieren i slaget ved Korint i 146 f.Kr. til gjenetableringen av byen Bysantium, og omdøpingen til Konstantinopel, etter keiser Konstantin den store i 330.

Den greske halvøya ble en romersk klientstat i 146 f.Kr.; Egeerøyene ble lagt til dette territoriet i 133 f.Kr.. Athen og andre greske bystater gjorde opprør i 88 f.Kr., som førte til at den greske halvøya ble knust av den romerske generalen Sulla. De romerkse borgerkrigene ødela områdene ytterligere, frem til Augustus organiserte halvøya som provinsen Akhaia i 27 f.Kr.

Hellas var nøkkelprovinsen i øst, for romerne, da den romerske kulturen lenge hadde vært påvirket av den greske. Det greske språket fungerte som *[[lingua franca]]*
i øst og i de sørlige deler av Italia, og mange greske intellektuelle, som for eksempel Galen, ville utføre mesteparten av sitt virke i Roma.

## Under keiserdømmet
Flere romerske keisere bidro til nye byggeprosjekter i de greske byene, spesielt Agoraen i Athen, der Agrippeia (etter Marcus Agrippa), Biblioteket av Pantainus og Vindenes tårn, blant annet ble bygd. Livet i Hellas vedvarte, stort sett, på samme måte som det hadde vært før romernes erobring, selv om mange adelsmenn i Roma så på grekerne som bakvendte og mindreverdige.

I det andre og tredje århundre ble Hellas delt i flere provinser, Akhaia, Makedonia og Moesia. I regjeringsperioden til Diokletian, mot slutten av det tredje århundre, ble Moesia organisert som en diokese, og ble hersket til Galerius. Under Konstantin den store ble Hellas under prefekturene Makedonia og Trakia. Theodosius I delte deretter prefekturet Makedonia inn i provinsene Kreta, Akhaia, Thessalia, Epirus Vetus, Epirus Nova og Makedonia. Egeerøyene var og ble også en egen provins.

Hellas måtte kjempte mot invasjoner fra herulere, vestgotere, gotere og vandaler i regjeringsperioden til Theodosius. Stilicho, som fungerte som en regent for Arkadius, evakuerte Thessalia da vestgoterne invaderte halvøya mot slutten av det 4. århundre. Arkadius' kammerherre ga Alarik tillatelse til å entre Hellas, der han plyndret både Athen, Korint og Peloponnes. Stilicho klarte til slutt å presse Alaric ut fra Hellas, rundt 397, og Alaric ble gjort til *[[magister militum]]* i Illyricum. Til slutt migrerte Alaric og hans menn til Italia, der de inntok Roma i 410, og dannet det vestgotske riket i Iberia og sør-Frankrike; et rike hvis vedvarte til 711, det året araberne inntok Iberia.

Selv om Hellas forble en del av den relativt forente østlige delen av Romerriket, kom landet aldri seg helt etter den romerske okkupasjonen, 500 år tidligere. Området forble fattig og underbefolket, og hovedsetet i den greske østen hadde flyttet østover, til Konstantinopel og Anatolia i Konstantins regjeringsperiode. Athen, Sparta og andre byer ble ignorert, og mye av deres statuer og kunst ble flyttet til Konstantinopel. Dette til tross, området forble et av det største sentra for Kristendommen mot slutten av keisertiden i Roma og begynnelsen av den bysantinske perioden.